Skont il-klassifika tal-Indiċi tal-Ugwaljanza bejn is-Sessi, Malta telgħet ħames postijiet f'din il-klassifika imma baqgħet taħt il-medja Ewropea. Iċ-Chairperson tal-Kunsill Konsultattiv tad-Drittijiet tan-Nisa (CCWR) Claudette Abela Baldacchino qalet fi stqarrija li dan it-titjib kien grazzi għax-xogħol li għamel il-pajjiż fil-qasam tal-ugwaljanza bejn is-sessi. Din il-klassifika tinħareġ kull sena mill-Istitut Ewropew għall-Ugwaljanza bejn is-Sessi (EIGE) u b'din il-qabża, Malta issa tiklassifika fit-tlettax-il post fl-Unjoni Ewropea meta tiġi għal dan. Skont il-klassifika, Malta hija aktar ugwali bejn is-sessi mill-Italja u mill-Portugall imma tinsab il-bogħod mill-ogħla tliet pajjiżi fil-klassifika li huma l-Iżvezja, id-Danimarka u l-Olanda. Madanakollu, il-Kunsill fakkar li minkejja li l-pajjiż żied 10.6 punti fil-klassifika tal-ugwaljanza biex issa għandu 65 punt minn 100, din iċ-ċifra xorta għadha ftit inqas mill-medja tal-UE. "It-tema tal-Indiċi 2021 hija s-saħħa u ninnotaw b'sodisfazzjon kbir li l-punteġġ ta' Malta huwa l-ogħla fil-qasam tas-saħħa fejn aħna nikklassifikaw fit-tieni post fost l-Istati Membri kollha filwaqt li nikklassifikaw fl-ewwel post fost l-Istati Membri kollha fis-subdominju tal-aċċess għal servizzi tas-saħħa b'punteġġ ta' 99.8 punti," spjega l-Kunsill. Abela Baldacchino saħqet li għad irid isir ħafna xogħol mill-partijiet involuti biex il-kwistjonijiet tal-ġeneru u d-drittijiet tan-nisa jibqgħu fuq l-aġenda tal-Gvern. F'Settembru: Iffirmat ftehim biex isaħħaħ l-għarfien dwar l-effetti tal-vjolenza domestika Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617c1166a8ffa_rand.td-a-rec-img{text-align:left}.td_uid_3_617c1166a8ffa_rand.td-a-rec-img img{margin:0 auto 0 0}